ബയോകെമിസ്ട്രി ലാബ് പ്രവര്ത്തനം അമ്ബലപ്പുഴ: പുറക്കാട് പഞ്ചായത്തിലെ തോട്ടപ്പള്ളി കുടുംബാരോഗ്യ കേന്ദ്രത്തില് ബയോകെമിസ്ട്രി ലാബിന്റെ പ്രവര്ത്തനം തുടങ്ങി. വൃക്ക, കരള് സംബന്ധമായ പരിശോധനാ സംവിധാനം ഉടന് സജ്ജമാക്കും. എച്ച്. സലാം എം.എല്.എ ഉദ്ഘാടനം ചെയ്തു. പഞ്ചായത്ത് പ്രസിഡന്റ് എ.എസ്. സുദര്ശനന് അദ്ധ്യക്ഷനായി. മെഡിക്കല് ഓഫീസര് ഡോ. സുരേഷ് റിപ്പോര്ട്ട് അവതരിപ്പിച്ചു. പഞ്ചായത്ത് വൈസ് പ്രസിഡന്റ് വി.എസ്. മായാദേവി, ജില്ലാ പഞ്ചായത്തംഗം പി. അഞ്ജു, പഞ്ചായത്തംഗങ്ങളായ രാജേശ്വരി കൃഷ്ണന്, എം. ശ്രീദേവി, യു. ബിന്ദുമോള്, ആര്. സുനി, പഞ്ചായത്ത് സെക്രട്ടറി അനീസ്യ ബീഗം, ഡോ. ലൈജു തുടങ്ങിയവര് സംസാരിച്ചു. ആരോഗ്യ സ്റ്റാന്ഡിംഗ് കമ്മിറ്റി അദ്ധ്യക്ഷന് അഡ്വ. വി.എസ്. ജിനുരാജ് സ്വാഗതം പറഞ്ഞു.